
Οργάνωση της Γραμματείας του Ανωτάτου Συμβουλίου 
Επιλογής Προσωπικού (Α.Σ.Ε.Π.) 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 7 παρ.2του Ν. 2190/1994. 
(ΦΕΚ 28Α) και τις διατάξεις του άρθρου 22 παρ. 3 του Ν. 
2362/1995 (ΦΕΚ247Α). 

2. Την με αριθ.32/1998πρόταση της Ολομέλειαςτου ΑΣΕΠ. 

3. Τις διατάξεις του άρθρου 29Α του Ν. 1558/85 όπως 
προστέθηκε με το άρθρο 27 του Ν. 2081/1992 (Α 154) και 
τροποποιήθηκε με το άρθρο 1 παρ. 2α του Ν. 2469/1997 
(ΦΕΚ38/Α). 

4. Το γεγονός ότι από τις διατάξεις του παρόντος δεν 
προκαλείται δαπάνη σε βάρος του κρατικού προϋπολογι¬ 
σμού διότι οι συνιστώμενες νέες θέσεις τακτικού προσω¬ 
πικού της Γ ραμματείας του ΑΣΕΠ προβλέπεται να καλυ¬ 
φθούν εξ ολοκλήρου με μετατάξεις προσωπικού από δη¬ 
μόσιες υπηρεσίες και νομικά πρόσωπα δημοσίου δικαίου. 

5. Την αριθμ. 1107147/1239/0006/4-10-1996 (ΦΕΚ 
922/Β/7-10-1996) απόφαση του Πρωθυπουργού και 
του Υπουργού Οικονομικών "Ανάθεση αρμοδιοτήτων Υ¬ 
πουργού Οικονομικών στους Υφυπουργούς Οικονομι¬ 
κών". 

6. Τη γνωμοδότηση αριθ. 552/14-10-1998του Συμβουλίου 
της Επικράτειας, με πρόταση του Υπουργού Εσωτερικών, 


Δημόσιας Διοίκησης και Αποκέντρωσης και του Υφυπουρ¬ 
γού Οικονομικών, αποφασίζουμε: 

ΚΕΦΑΛΑΙΟ Α' 

Οργάνωση των υπηρεσιών της Γ ραμματείας του 

Α.Σ.Ε.Π. 

Άρθρο 1 

Διάρθρωση της Γ ραμματείας 

1. Η Γραμματεία του ΑΣΕΠ συγκροτείται: 

α) από τις Διευθύνσεις: 

1. Διοικητικού 

2. Οικονομικού 

3. Προσλήψεων 

4. Μηχανοργανώσεως και 

β) το Γ ραφείο Γ ραμματείας του Α' Τμήματος (Θεσσαλο¬ 
νίκη). 

2. Της Γραμματείας του ΑΣΕΠ προϊσταται γενικός διευ¬ 
θυντής, σύμφωνα με την παρ.1 (εδάφιο πρώτο) του άρ¬ 
θρου 7του Ν. 2190/1994. 

Άρθρο 2 

Διάρθρωση και αρμοδιότητες της 
Διευθύνσεως Διοικητικού 

Η Διεύθυνση Διοικητικού αποτελείται από τα Τμήματα: 

α) Προσωπικού, 

β) Διοικητικής Μέριμνας 

1. Το Τμήμα Προσωπικού έχει αρμοδιότητα για το χειρι¬ 
σμό των θεμάτων προσωπικού και υπηρεσιακής κατάστα¬ 
σης γενικώς των υπαλλήλων του ΑΣΕΠ. 

Ειδικότερα έχει την ευθύνη για: 

-Πρόσληψη προσωπικού. 

-Τήρηση ατομικών φακέλων των μελών και προσωπικού 
μητρώου των υπαλλήλων του Α.Σ.Ε.Π. 

-Μεταβολές προσωπικού. 

-Χορήγηση αδειών. 

-Εκθέσεις αξιολόγησης ουσιαστικών προσόντων. 

-Πειθαρχική διαδικασία. 

-Λύση υπαλληλικής σχέσης και τα συναφή με την συ- 
νταξιοδότηση ζητήματα. 

-Έκδοση γενικών εγκυκλίων ή ειδικών οδηγιών διοίκη¬ 
σης προσωπικού. 

-Έκδοση και θεώρηση των ατομικών βιβλιαρίων ασθέ¬ 
νειας. 

2. Το Τμήμα Διοικητικής Μέριμνας έχει αρμοδιότητα 
για: 

-Δακτυλογράφηση των εγγράφων, αποφάσεων ή άλ¬ 
λων κειμένων. 

-Γραμματειακή στήριξη Προέδρου, Αντιπροέδρου, Ο¬ 
λομελειών και υπηρεσιακού συμβουλίου του ΑΣΕΠ. 

-Καθαρογραφή των αποφάσεων των Ολομελειών και 
των αποφάσεων ή γνωμοδοτήσεων του υπηρεσιακού 
συμβουλίου. 

-Βεβαίωση της ακρίβειας αντιγράφων ή φωτοαντιγρά¬ 
φων οποιωνδήποτε εγγράφων ή δικαιολογητικών. 

-Βεβαίωση του γνησίου της υπογραφής οποιουδήποτε. 

-Εξαγωγή και τήρηση στατιστικών στοιχείων για την εν 
γέ νει λε ιτο υ ρ γία το υ Α. Σ. Ε. Π. 

-Συλλογή και επεξεργασία των στοιχείων που απαιτού : 
νται για την ετήσια έκθεση του άρθρου ΙΟΝ. 2190/1994. 

-Τήρηση πρωτοκόλλου αλληλογραφίας. 

-Παραλαβή, πρωτοκόλληση και διανομή εισερχόμενης 
αλληλογραφίας. 

-Διεκπεραίωση εξερχόμενης αλληλογραφίας. 

-Ταξινόμηση και τήρηση του γενικού αρχείου της Υπη- 
ρεσίας. 

-Τη μέριμνα για τη στέγαση των υπηρεσιών του ΑΣΕΠ. 

-Συντήρηση και επισκευή του κτιριακού και μηχανικού ή 
άλλου εξοπλισμού πλήντου μηχανογραφικού εξοπλισμού. 

-Οργάνωση και λειτουργία βιβλιοθήκης. 

-Καθαριότητα και εμφάνιση των κηρίων, των γραφείων 
και λοιπών χώρων. 

-Λειτουργία τηλεφωνικού κέντρου. 

-Μεταφορά πάσης φύσεως αντικειμένων ή προσώπων. 

Άρθρο 3 

Διάρθρωση και αρμοδιότητες της Διευθύνσεως 
Οικονομικού 

Η Διεύθυνση Οικονομικού αποτελείται από τα Τμήματα: 

α) Οικονομικού, 

β) Προμηθειών. 

1. Το Τμήμα Οικονομικού έχει αρμοδιότητα για την εν 
γένει οργάνωση και λειτουργία του λογιστικού συστήμα¬ 
τος και διαχείριση των πάσης φύσεως δαπανών. 

Ειδικότερα έχει την ευθύνη για: 

-Κατάρτιση, τροποποίηση και εκτέλεση του προϋπολο¬ 
γισμού. 

-Εντολή και εκκαθάριση αποδοχών, λοιπών απολαβών 
και αποζημιώσεων γενικώς των μελών και του προσωπι¬ 
κού. 

-Εντολή και εκκαθάριση αποζημιώσεων και λοιπών δα¬ 
πανών των κεντρικών και τοπικών επιτροπών και όσων με¬ 
τέχουν στις διαδικασίες πλήρωσης θέσεων (άρθρα 15-19 
Ν. 2190/1994). 

-Μέριμνα γιατην καταβολή αποζημιώσεων και λοιπών δα¬ 
πανών στα μέλη τοπικών επιτροπών και στους υπαλλήλους 
περιφερειακών υπηρεσιών ή νομαρχιακών αυτοδιοικήσε¬ 
ων που μετέχουν στις διαδικασίες πλήρωσης θέσεων. 

-Εντολή και εκκαθάριση κάθε άλλης δαπάνης. 

-Χορήγηση πάσης φύσεως βεβαιώσεων οικονομικού 
περιεχομένου. 

2. Το Τμήμα Προμηθειών έχει αρμοδιότητα για την εξα¬ 
σφάλιση επάρκειας των απαιτούμενων πάσης φύσεως υ¬ 
λικών για τη λειτουργία της υπηρεσίας. 

Ειδικότερα έχει την ευθύνη για: 

-Εκπόνηση κανονισμού για θέματα εφοδιασμού και δια¬ 
χείρισης υλικού. 


-Κατάρτιση όρων διακήρυξης για τη προμήθεια υλικών 
πάσης φύσεως, εισήγηση κατακυρωτικών αποφάσεων 
και συμβάσεων. 

-Εκτέλεση του προγράμματος προμηθειών. 

-Εκτίμηση και καταγραφή των πάσης φύσεως αναγκών 
της υπηρεσίας σε έπιπλα, μηχανικό εξοπλισμό, γραφική 
ύλη, είδη καθαριότητας και λοιπό υλικό και έγκαιρη δια¬ 
τύπωση προς το Τμήμα Οικονομικού αιτημάτων για κάλυ¬ 
ψη των υφιστάμενων αναγκών. 

-Εκτέλεση των πάσης φύσεως προμηθειών. 

-Διαχείριση του υλικού (παραλαβή, καταχώριση, απο¬ 
θήκευση, διανομή). 

-Ανάθεση εργασιών και παρακολούθηση εκτελέσεώς 
τους. 

-Εκποίηση περιουσιακών στοιχείων. 

Άρθρο 4 

Διάρθρωση και αρμοδιότητες της Διευθύνσεως 
Προσλήψεων 

Η Διεύθυνση Προσλήψεων αποτελείται από τα Τμήμα¬ 
τα: 

α) Προδικασίας, 

β) Ελέγχου, 

γ) Εκτάκτου και Εποχιακού Προσωπικού. 

1. Το Τμή μα Π ροδικασίας έχει αρμοδιότητα για την προ¬ 
ετοιμασία των διαδικασιών πλήρωσης θέσεων και την ε¬ 
κτέλεση των απαιτούμενων ενεργειών έως και την ανάρ¬ 
τηση των πινάκων διοριστέων. 

Ειδικότερα έχει την ευθύνη για: 

-Συγκέντρωση, ταξινόμηση και επεξεργασία, από άπο¬ 
ψη πληρότητας, των αιτημάτων δημοσίων υπηρεσιών και 
νομικών προσώπων του άρθρου 14 παρ.1 τουΝ. 
2190/1994 για πλήρωση θέσεων. 

-Σύνταξη των προκηρύξεων πλήρωσης θέσεων και δη¬ 
μοσίευσή τους στην Εφημερίδα της Κυβερνήσεως (Τεύ¬ 
χος Προκηρύξεων ΑΣΕΠ) και αποστολή περίληψης στα 
κρατικά ραδιοτηλεοπτικά μέσα. 

-Μέριμνα για τον εφοδιασμό με τον απαιτούμενο αριθ¬ 
μό προκηρύξεων των υπευθύνων των νομαρχιών. 

-Ανακοίνωση με έκδοση δελτίου τύπου για την έναρξη 
της προθεσμίας υποβολής των αιτήσεων. 

-Μέριμνα για τον ορισμό κεντρικής ή και τοπικών επι¬ 
τροπών ή ειδικών επιτροπών, υπευθύνων παραλαβής αι¬ 
τήσεων, επιτροπών εξεταστικών και βαθμολογικών κέ¬ 
ντρων, βαθμολογητών και λοιπών προσώπων που απαι¬ 
τούνται για τις σχετικές διαδικασίες και τον εφοδιασμό με 
τα απαιτούμενα υλικά. 

-Μέριμνα για τη συγκέντρωση των αιτήσεων που υπο¬ 
βλήθηκαν από τους υποψηφίους στις νομαρχίες, την τα¬ 
ξινόμηση και προώθησή τους στις ομάδες ελέγχου. 

-Μέριμνα για την μετά τον έλεγχο προώθηση των αιτή¬ 
σεων στη μηχανογραφική υπηρεσία για την εισαγωγή των 
στοιχείων στους Η/Υ και την κατάρτιση των οικείων κατά 
περίπτωση πινάκων. 

-Οπτική παραβολή των μηχανογραφημένων πινάκων 
και αποστολή τους στις οικείες νομαρχίες για ανάρτηση. 

-Μέριμνα για τον έλεγχο των προκηρύξεων των φορέων 
της παρ.3 άρθρου 1 Ν. 2527/1997. 

-Τήρηση του σχετικού αρχείου. 

-Κάθε αλληλογραφία και ενέργεια σχετική με τα ανωτέ¬ 
ρω θέματα. 

2. Το Τμήμα Ελέγχου έχει αρμοδιότητα για την εκτέλεση 
όλων των απαιτούμενων ενεργειών ή εργασιών και την έκ- 

δόση των αναγκαίων πράξεων απόχου σταδίου υποβολής 
των ενστάσεων έως και την ολοκλήρωση των διαδικασιών 
πλήρωσης θέσεων κατά τα άρθρα 15-19 του Ν. 
2190/1994. 

Ειδικότερα έχει ευθύνη για: 

-Συγκέντρωση των ενστάσεων που υποβάλλονται κατά 
τη διαδικασία των άρθρων 15-19 του Ν. 2190/1994, ταξι¬ 
νόμησή τους κατά νομαρχίες και κατηγορίες προσωπικού 
και προώθησή τους στις ομάδες ελέγχου για προεισήγη- 
ση και ακολούθως στον Πρόεδρο της Ελάσσονος Ολομέ¬ 
λειας για ορισμό εισηγητών Συμβούλων. 

-Παραλαβή των τελικών πινάκων διοριστέων, έλεγχος 
και αποστολή για δημοσίευση στην Εφημερίδα της Κύ¬ 
βε ρνήσεως. 

-Μέριμνα για τον έλεγχο των πινάκων διοριστέων στους 
φορείς της παρ.3 άρθρου 1 Ν. 2527/1997. 

-Αποστολή των οικείων φύλλωντης Εφημερίδας της Κυ- 
βερνήσεως στους αρμόδιους για το διορισμό φορείς. 

-Ενημέρωση με δελτίο τύπου των υποψηφίων για τη δη¬ 
μοσίευση των πινάκων διοριστέων καιτην αποστολή τους 
στους οικείους φορείς. 

-Χορήγηση αποσπασμάτων των αποφάσεων της Ελάσ¬ 
σονος Ολομέλειας στους ενδιαφερομένους για γνώση. 

-Τήρηση του σχετικού αρχείου. 

-Κάθε άλλη αλληλογραφία ή ενέργεια σχετική με τα α¬ 
νωτέρω θέματα. 

3. Το Τμήμα Εκτάκτου και Εποχιακού Προσωπικού έχει 
αρμοδιότητα για τις διαδικασίες ελέγχου του ΑΣΕΠ κατά 
την εφαρμογή από τους οικείους φορείς των άρθρων 20 
και 21 του Ν. 2190/1994. 

Ειδικότερα έχει ευθύνη για: 

-Συγκέντρωση των ανακοινώσεων των φορέων του άρ¬ 
θρου 14παρ.1 του Ν. 2190/1994 για πρόσληψη προσωπι¬ 
κού με σύμβαση εργασίας ιδιωτικού δικαίου ορισμένου 
χρόνου και των τυχόν ενστάσεων κατ αυτών, ταξινόμηση 
και διανομή τους για έλεγχο. 

-Συγκέντρωση των πινάκων επιλογής προσωπικού με 
σύμβαση εργασίας ιδιωτικού δικαίου ορισμένου χρόνου 
και των τυχόν ενστάσεων κατ' αυτών, ταξινόμηση και δια¬ 
νομή τους για έλεγχο. 

-Γραμματειακή στήριξη των Συμβούλων στα ανωτέρω 
θέματα και του Γ ραφείου Επιθεώρησης του Α.Σ.Ε.Π. 

Κάθε αλληλογραφία ή ενέργεια σχετική με τα ανωτέρω 
θέματα 

4. Το προσωπικό των Τμημάτων Προδικασίας και Ελέγ¬ 
χου , λόγω του αλληλένδετου έργου τους, θα χρησιμοποι¬ 
είται ελεύθερα, ανάλογα με τις ανάγκες της υπηρεσίας, 
είτε στο ένα Τμήμα είτε στο άλλο με προφορικές εντολές 
του αρμόδιου διευθυντή ή του γενικού διευθυντή. 

5. Οι ομάδες ελέγχου των αιτημάτων των φορέων, των 
αιτήσεων των υποψηφίων ή των ενστάσεων κστά τις δια¬ 
δικασίες των άρθρων 15-19του Ν. 2190/1994 μπορούν να 
συγκροτούνται από όλους τους υπαλλήλους της Γραμ¬ 
ματείας του ΑΣΕΠ, ανεξαρτήτωςτηςΔιευθύνσεωςπου υ¬ 
πηρετούν. 

Άρθρο 5 

Διάρθρωση και αρμοδιότητες της Διευθύνσεως Μηχα- 
νοργανώσεως 

Η Διεύθυνση Μηχανοργανώσεως αποτελείται από τα 
Τμήματα: 

α)Ανάλυσης και Προγραμματισμού 


β)Λειτουργίας και Υποστήριξης. 

1. Το Τμήμα Ανάλυσης και Προγραμματισμού, έχει αρ¬ 
μοδιότητα για το σχεδιασμό, ανάπτυξη και συντήρηση 
των μηχανογραφικών εφαρμογών. 

Ειδικότερα έχει ευθύνη για: 

-Πλήρη κάλυψη των μηχανογραφικών αναγκών όλων των 
μονάδων του Α.Σ.Ε.Π. από πλευράς ανάλυσης, σχεδια- 
σμού, προγραμματισμού, τεκμηρίωσης και εφαρμογών. 

-Σύνταξη σχετικών ειδικών μελετών και μελετών σκοπι¬ 
μότητας. 

Μέριμνα για τη συντήρηση των μηχανογραφικών εφαρ¬ 
μογών. 

2. Το Τμήμα Λειτουργίας και Υποστήριξης έχει αρμοδιό¬ 
τητα για την καλή λειτουργία του μηχανογραφικού συ¬ 
στήματος, τη συντήρηση του εξοπλισμού και την εν γένει 
στήριξη του όλου ηλεκτρονικού συστήματος. 

Ειδικότερα έχει την ευθύνη για: 

-Μέριμνα για την εφαρμογή των μηχανογραφικών προ¬ 
γραμμάτων, την καλή λειτουργία και πλήρη αξιοποίηση 
του εξοπλισμού. 

-Προετοιμασία των δεδομένων, έλεγχος εισόδου - εξό¬ 
δου και ασφάλειας του ηλεκτρονικού συστήματος. 

-Εισαγωγή και ηλεκτρονική επεξεργασία στοιχείων. 

-Συντήρησητου μηχανογραφικού εξοπλισμού. 

-Υποστήριξη των ηλεκτρονικών συστημάτων για την κά¬ 
λυψη των αναγκών και σε εξειδικευμένους τομείς (βάσεις 
πληροφοριών, επικοινωνίες, υλικό, λογισμικό κ.λ.π.). 

Άρθρο 6 

Γ ραφείο Γ ραμματείας Α' Τμήματος Θεσσαλονίκης 

Το Γ ραφείο Γ ραμματείας του Α' Τμήματος του ΑΣΕΠ 
(Θεσσαλονίκη) έχει την ευθύνη της γραμματειακής 
στήριξης των Συμβούλων του ΑΣΕΠ στο ανωτέρω Τμή¬ 
μα και της επιμέλειας για τη συντήρηση του κτιρίου και 
του εξοπλισμού των γραφείων, την καθαριότητα των 
χώρων εργασίας και την επάρκεια των απαιτούμενων υ¬ 
λικών μέσων. 

ΚΕΦΑΛΑΙΟ Β' 

Προσωπικό 
Άρθρο 7 

Προσωπικό της Γραμματείας του ΑΣΕΠ 

1 .Οι θέσεις τακτικού προσωπικού ορίζονται και κατανέ- 
μονται κατά κατηγορία και κλάδο ως ακολούθως: 

α) Πενήντα πέντε (55) θέσεις του κλάδου ΠΕ Διοικητι¬ 
κού - Οικονομικού με βαθμούς Δ' - Α'. 

β) Πέντε (5) θέσεις κλάδου ΠΕ Πληροφορικής με βαθ¬ 
μούς Δ'-Α'. 

γ) Έντεκα (11) θέσεις κλάδου ΤΕ Διοικητικού - Λογιστι¬ 
κού με βαθμούς Δ'- Α'. 

δ) Μία (1) θέση ΤΕ Πληροφορικής με ειδικότητα ΉΑΒϋ- 
ΜΑΒΕ". 

ε) Δέκα τέσσερις (14) θέσεις κλάδου ΔΕ Διοικητικού με 
βαθμούς Δ'- Α'. 

στ) Πέντε (5) θέσεις κλάδου ΔΕ Προγραμματιστών Η/Υ 
με βαθμούς Δ'- Α'. 

ζ) Δώδεκα (12) θέσεις κλάδου ΔΕ Χειριστών Η/Υ με βαθ¬ 
μούς Δ'- Α'. 

η) Οκτώ (8) θέσεις κλάδου ΔΕ Δακτυλογράφων - Επε¬ 
ξεργασίας Κειμένου με βαθμούς Δ' -Α'. 

θ) Πέντε (5) θέσεις κλάδου ΥΕ Βοηθητικού Προσωπικού 
με βαθμούς Ε'-Β' 

ι) Τέσσερις (4) θέσεις κλάδου ΥΕ Προσωπικού Καθα¬ 
ριότητας με βαθμούς Έ- Β'. 

2. Προσόντα διορισμού στις θέσεις της παρ. 1 ορίζονται 
τα προβλεπόμενα από το Π.Δ. 194/1988 (ΦΕΚ 84Α), όπως 
εκάστοτε ισχύει. 

Άρθρο 8 
Προϊστάμενοι 

1. Της Γ ενικής Διευθύνσεωςτης Γ ραμματείαςτου ΑΣΕΠ 
προΐσταται υπάλληλος είτε του κλάδου ΠΕ Διοικητικού - 
Οικονομικού είτε του κλάδου ΠΕ Πληροφορικής. 

2. Των Διευθύνσεων Διοικητικού Οικονομικού και Προ¬ 
σλήψεων προΐσταται υπάλληλος του κλάδου ΠΕ Διοικητι¬ 
κού - Οικονομικού. ΤηςΔιευθύνσεως Μηχανοργανώσεως 
προΐσταται υπάλληλος του κλάδου ΠΕ Πληροφορικής. 

3. Των Τμημάτων Προσωπικού της Διευθύνσεως Διοικητι¬ 
κού, Οικονομικού της Διευθύνσεως Οικονομικού και των 
Τμημάτων α) Προδικασίας, β) Ελέγχου και γ) Εκτάκτου και Ε¬ 
ποχιακού Προσωπικού της Διευθύνσεως Προσλήψεων, 
προΐστανται υπάλληλοι του κλάδου ΠΕ Διοικητικού - Οικονο¬ 
μικού ή ΤΕ Διοικητικού - Λογιστικού. Των Τμημάτων α) Ανά¬ 
λυσης και Προγραμματισμού και β) Λειτουργίας και Υπο¬ 
στήριξης της Διευθύνσεως Μηχανοργανώσεως προΐστανται 
υπάλληλοιτου κλάδου ΠΕ Πληροφορικής. Των Τμημάτων Δι¬ 
οικητικής Μέριμνας της Διευθύνσεως Δοικητικού και Προ¬ 
μηθειών της Διευθύνσεως Οικονομικού, προΐστανται υπάλ¬ 
ληλοι των κλάδων ΠΕ Διοικητικού - Οικονομικού ή ΤΕ Διοικη¬ 
τικού - Λογιστικού ή ΔΕ Διοικητικού. 

ΚΕΦΑΛΑΙΟ Γ 

Τελικές και καταργητικές διατάξεις 
Άρθρο 9 

1. Οι κενές θέσεις της Γραμματείας του ΑΣΕΠ που συνι- 
στώνται με το παρόν Προεδρικό Διάταγμα καλύπτονται εξ 
ολοκλήρου με μετατάξεις υπαλλήλων, σύμφωνα μετο άρ¬ 
θρο 7του Ν. 2190/1994. 

2. Από τη δημοσίευση του παρόντος καταργούνται τα 
Προεδρικά Διατάγματα 187/1994 (ΦΕΚ 124 Α'), 179/1995 
(ΦΕΚ 95 Α') και 165/1997 (ΦΕΚ 145 Α') 

Στον Υπουργό Εσωτερικών, Δημόσιας Διοίκησης και Α¬ 
ποκέντρωσης αναθέτουμε τη δημοσίευση και εκτέλεση 
του παρόντος Διατάγματος. 

Αθήνα, 5 Νοεμβρίου 1998 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ. ΔΗΜΟΣΙΑΣ ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ ΥΦΥΠ. ΟΙΚΟΝΟΜΙΚΩΝ 

ΑΛ. ΠΑΠΑΔΟΠΟΥΛΟΣ Ν. ΧΡΙΣΤΟΔΟΥΛΑΚΗΣ 
-♦- 

ΠΡΟΕΔΡΙΚΟ ΔΙΑΤΑΓΜΑ ΑΡΙΘ. 376 (2) 

Καθορισμός εργατικού δικαιώματος εξορύξεως και με¬ 
ταφοράς Ναξίας σμύριδος. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 3παρ. 2του από 5.9.1935 Π.Δ. «Περί Κω- 


δικοποιήσεως των κειμένων διατάξεων περί Ναξίας σμύ¬ 
ριδος» (ΦΕΚ 408/τ.Α7αναδ. 429/28.9.1935). 

β) Του άρθρου 145 παρ. 2 του Ν.Δ. 210/1973 «Περί Με¬ 
ταλλευτικού Κώδικος» (ΦΕΚ 277/τ.Α75.10.1973) όπως 
τροποποιήθηκε με το Ν. 857/1978 (ΦΕΚ 
239/τ.Α730.12.1978). 

γ) Του Β.Δ. 594/61 «Περί τρόπου καθορισμού του εργα¬ 
τικού δικαιώματος εξορύξεως και μεταφοράς σμύριδος» 
(ΦΕΚ 146/Τ.Α731.8.1961). 

δ) Του άρθρου 1 παρ. 5 εδαφ. δ του Π.Δ. 129/92 «Πε¬ 
ριορισμός συναρμοδιοτήτων κατά την έκδοση Υπουργι¬ 
κών αποφάσεων σε θέματα αρμοδιότητος Υπουργείων» 
(ΦΕΚ65/Τ.Α713.4.1992). 

2. Το Π.Δ. 574/82 «Ανακατανομή των αρμοδιοτήτων των 
Υπουργείων» (ΦΕΚ 104/τ.Α'). 

3. Το Π.Δ. 437/1985 «Καθορισμός και ανακατανομή των 
αρμοδιοτήτων των Υπουργείων» (ΦΕΚ 157/τ.Α79.9.1985). 

4. Το Π.Δ. 27/1996 «Συγχώνευση των Υπουργείων Του¬ 
ρισμού, Βιομηχανίας, Ενέργειας και Τεχνολογίας και Ε¬ 
μπορίου στο Υπουργείο Ανάπτυξης» (ΦΕΚ 
19/τ.Α71.2.1996). 

5. Το πρώτο εδάφιο της παρ. 3 του άρθρου 22 του Ν. 
2362/1995 «Περί Δημοσίου Λογιστικού Ελέγχου των δα¬ 
πανών του Κράτους και άλλες διατάξεις» (ΦΕΚ 
247/Τ.Α727.11.1995). 

6. Την 1107147/1239/006Α/4.10.96 απόφαση του Πρω¬ 
θυπουργού και του Υπουργού Οικονομικών «Ανάθεση αρ¬ 
μοδιοτήτων Υπουργού Οικονομικών στους Υφυπουργούς 
Οικονομικών» (ΦΕΚ 922/τ.Β77.10.1996). 

7. Την Δ8/Δ/Φ36.2/οικ. 10805/18.6.1998 απόφαση της Υ¬ 
πουργού Ανάπτυξης «Αύξηση εργατικού δικαιώματος ε¬ 
ξορύξεως και μεταφοράς σμύριδος Νάξου». 

8. Το άρθρο 27 του Ν. 2081/1992 (Ε.τ.Κ/Α/164/ 
30.9.1992), μετο οποίο προστέθηκε νέο άρθρο, το άρθρο 
29Α', στο Ν. 1558/1985 «Κυβέρνηση και Κυβερνητικά Όρ¬ 
γανα», όπωςτροποποιήθηκε μετο άρθρο 1 παρ. 2ατου Ν. 
2469/1997 (ΦΕΚ38/τ.Α7ΐ997). 

9. Το γεγονός ότι από τις διατάξεις αυτού του διατάγ¬ 
ματος προκαλείται δαπάνη σε βάρος του Κρατικού Προ¬ 
ϋπολογισμού ύψους 48.470.988 δρχ. για το οικονομικό έ¬ 
τος 1998. Γιατη δαπάνη αυτή έχει εγγράφει πίστωση στον 
Κρατικό Προϋπολογισμό στον ειδικό φορέα 35/120 ΚΑΕ 
3323 για την πληρωμή του σμυριδεργατικού δικαιώμα¬ 
τος. 

10. Η δαπάνη για την επόμενη πεναετία εκτιμάται ότι θα 
ανέλθει στο ποσό των 298.455.295 και θα αντιμετωπίζεται 
εφόσον κριθεί αναγκαία η παραλαβή σμύριδος από το δη¬ 
μόσιο για τα προσεχή έτη από πιστώσεις που θα εγγρά- 
φονται στον Προϋπολογισμό του Υπουργείου Ανάπτυ- 

ξης- 

11. Την 520/1998 γνωμοδότηση του Συμβουλίου της Ε¬ 
πικράτειας και με πρόταση της Υπουργού Ανάπτυξης και 
του Υφυπουργού Οικονομικών, αποφασίζουμε: 

Άρθρο μόνο 

Το καταβαλλόμενο στους σμυριδορύκτες Νάξου εργα¬ 
τικό δικαίωμα εξορύξεως και μεταφοράς της σμύριδος α- 
νά παραδιδόμενο στο Δημόσιο στατήρα καθορίζεται ως 
εξής: 

α) Πρώτη ποιότητα από 359,14 σε 377,09 από 1.1.1998 
έως31.12.1998. 

β) Δεύτερη ποιότητα από 309,47 σε 324,94 από 
1.1.1998 έως 31.12.1998. 

Στην Υπουργό Ανάπτυξης αναθέτουμε τη δημοσίευση 
και εκτέλεση του παρόντος διατάγματος. 

Αθήνα, 4 Νοεμβρίου 1998 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΑΝΑΠΤΥΞΗΣ 

ΝΙΚΟΛΑΟΣΧΡΙΣΤΟΔΟΥΛΑΚΗΣ ΒΑΣΩ ΠΑΓΊΑΝΔΡΕΟΥ 

-♦- 

ΠΡΟΕΔΡΙΚΟ ΔΙΑΤΑΓΜΑ ΑΡΙΘ. 377 (3) 

Τροποποίηση της περιφέρειας αρμοδιότητας του Λιμε¬ 
ναρχείου Λέρου και του Υπολιμεναρχείου Πάτμου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Το άρθρο 140 του Ν.Δ. 187/73 «Περί κώδικος Δημο¬ 
σίου Ναυτικού Δικαίου» (261/τ.Α'). 

2. Το άρθρο 29 του Ν. 1558/85 «Κυβέρνηση και Κυβερ¬ 
νητικά Όργανα» (137/τ.Α') όπως αυτό τροποποιήθηκε με 
το άρθρο 27 του Ν. 2081/92 (154/τ.Α') και το άρθρο 1 του 
Ν. 2469/97 (38/τ.Α'). 

3. Το γεγονός ότι από τις διατάξεις του Διατάγματος αυ¬ 
τού δεν προκαλείται δαπάνη σε βάρος του Κρατικού Προ¬ 
ϋπολογισμού. 

4. Το άρθρο 1 περ. III2 του Π.Δ. 55/96 «Περιορισμός συ- 
ναρμοδιοτήτων κατά την έκδοση διοικητικών πράξεων» 
(48/τ.Α). 

5. Την αριθ. 529/98 γνωμοδότηση του Συμβουλίου της 
Επικράτειας με πρόταση του Υπουργού Εμπορικής Ναυ¬ 
τιλίας, αποφασίζουμε: 

Άρθρο 1 

1. Η περιφέρεια αρμοδιότητας του Λιμεναρχείου Λέρου 
που καθορίσθηκε με την παρ. 2 περ. β του άρθρου 1 του 
Β.Δ. 215/73 (65/τ.Α') και τροποποιήθηκε με το Προεδρικό 
Διάταγμα 524/88 (236/τΧ) ορίζεται εκ νέου ως εξής: 

Λιμεναρχείο Λέρου: Η νήσος Λέρος, οι νησίδες Λειψοί, 
Φαρμακονήσι, Λέβιθα και Κίναρος καθώς και οι παρακεί¬ 
μενες σ’ αυτές βραχονησίδες. 

2. Η περιφέρεια αρμοδιότητας του Υπολιμεναρχείου 
Πάτμου που καθορίσθηκε με το άρθρο 1 του Προεδρικού 
Διατάγματος 524/88 (236/τ. Α') τροποποιείται ως εξής: 

Υπολιμεναρχείο Πάτμου: Η νήσος Πάτμος, οι νησίδες Α- 
γαθονήσι και Αρκοί καθώς και οι παρακείμενες σ’ αυτές 
βραχονησίδες. 

3. Ο Λιμενικός Σταθμός Λειψών που ιδρύθηκε με το Προ¬ 
εδρικό Διάταγμα 125/96 (91/τ.Α') υπάγεται στην Λιμενική 
Αρχή Λέρου με την κατά τόπον αρμοδιότητα που ορίζεται 
στην παρ. 1 του ως άνω Προεδρικού Διατάγματος. 

Άρθρο 2 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υπουργό Εμπορικής Ναυτιλίας αναθέτουμε τη δη¬ 
μοσίευση και εκτέλεση του παρόντος διατάγματος. 

Αθήνα, 3 Νοεμβρίου 1998 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

ΣΤΑΥΡΟΣ ΑΡ. ΣΟΥΜΑΚΗΣ 


ΠΡΟΕΔΡΙΚΟ ΔΙΑΤΑΓΜΑ ΑΡΙΘ. 378 (4) 

Τροποποίηση της κατά τόπον αρμοδιότητας των ΣΤ και 
Θ' Λιμενικών Τμημάτων του Κεντρικού Λιμεναρχείου 
Πειραιά. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Το άρθρο 140 του Ν.Δ. 187/73 «Περί κώδικος Δημο¬ 
σίου Ναυτικού Δικαίου» (261/τ.Α'). 

2. Το άρθρο 13 παρ. 1 του Ν. 672/77 «Περί τροποποιή- 
σεωςκαισυμπληρώσεωςτου Ν.Δ. 530/70 περί Λιμενοφυ¬ 
λάκων και ετέρων τινών διατάξεων» (235/τ.Α'). 

3. Τις διατάξεις των άρθρων 1 παρ. 3 του Ν.Δ. 2504/53 
«περί συστάσεως Λιμενικών Τμημάτων εν της περιφέρει¬ 
ας δικαιοδοσίας των Κεντρικών Λιμεναρχείων» όπως ι¬ 
σχύουν σήμερα (208/τ.Α')». 

4. Τις διατάξεις του άρθρου 29 του Ν. 1558/85 «Κυ¬ 
βέρνηση και Κυβερνητικά Όργανα» (137/τ.Α') όπως αυ¬ 
τό τροποποιήθηκε με το άρθρο 27 του Ν. 2081/92 
(154/τ.Α') και το άρθρο 1 του Ν. 2469/97 (38/τ.Α') και το 
γεγονός ότι από τις διατάξεις του διατάγματος αυτού 
δεν προκαλείται δαπάνη σε βάρος του Κρατικού Προϋ¬ 
πολογισμού. 

5. Το άρθρο 1 περ. III 2του Π.Δ. 55/96 «Περιορισμός συ- 
ναρμοδιοτήτων κατά την έκδοση διοικητικών πράξεων» 
(48/τ.Α'). 

6. Την υπ’ αριθ. 4122.1/6/98/28.8.98 πρόταση του Αρχη¬ 
γού του Λιμενικού Σώματος «Τροποποίηση της κατά τό¬ 
πον αρμοδιότητας των ΣΤ και Θ' Λιμενικών Τμημάτων του 
Κεντρικού Λιμεναρχείου Πειραιά». 

7. Την υπ’ αριθ. 528/98 γνωμοδότηση του Συμβουλίου 
της Επικράτειας μετά από πρόταση του Υπουργού Εμπο¬ 
ρικής Ναυτιλίας αποφασίζουμε: 

Άρθρο 1 

Οι περιφέρειες αρμοδιότητας των ΣΤ και Θ' Λιμενικών 
Τ μημάτων που είχαν καθορισθεί με τα Π ροεδρικά Διατάγ¬ 
ματα 828/78 (192/τ.Α') και 111/82 (Ιδ/τ.Α') τροποποιού¬ 
νται ως εξής: 

ΣΤ Λιμενικό Τμήμα: Από τις ακτές της Μαρίνας Αλίμου μέ¬ 
χρι τα όρια μεταξύ των Δήμων Βουλιαγμένης και Βούλας. 

Θ' Λιμενικό Τμήμα: Από το πέρας του 43ου χιλιομέτρου 
της δημοσίας οδού Αθηνών - Σουνίου μέχρι τα όρια μετα¬ 
ξύ των Δήμων Βουλιαγμένης και Βούλας. 

Άρθρο 2 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υπουργό Εμπορικής Ναυτιλίας αναθέτουμε τη δη¬ 
μοσίευση και εκτέλεση του παρόντος διατάγματος. 

Αθήνα, 3 Νοεμβρίου 1998 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

ΣΤΑΥΡΟΣ ΑΡ. ΣΟΥΜΑΚΗΣ 






ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 










